Цара дӀатеттира уьйр можан а, хазаллин а юкъара. Маж хетарехь оьшу божаршна юкъара эффектан конкуренцина, хӀунда аьлча мажош йолу божарий хета к хӀучӀогӀа, агрессин, цӀена яххьаш яьшначарал лакхара статус йолуш. Кхечу агӀора, историн кхиаран хӀокху заманахь, социалан статусан билгало ша маж яц, цуьнан йохалла а, шоралла а, кеп а яц, ткъа иза цӀена лелор ду, цуо гойту хьал хилар а, и маж йолчуьнан шен гигиена юкъара тӀегӀанехь хилар а, хьирчина мажо гойту мискалла, къоьлла, хӀусам йоцуш хилар, маж яша гӀирс эца таро ца хилар. Иштта ойла юьту гуонахьарчарна цигаьркан кӀура биллина мажо а. Можан Ӏуналлин тӀегӀане а, хьоле а, куьце а хьаьжжина, маж ерг тӀеоьцу я киноседа санна, я хӀусам йоцург санна. Иштта цӀе йолуш арабаьлла йаззам-таллам британин «Индепендент» газетехь. Дукха хьолахь, хьо мажо хӀусам йоцучух тарво, боху Ӏиттарш, гуонахьарчаьргара ца хуьлу, царна оьшуш дац из адӀаала, ткъа иза долу гергарчаьргара, дукхах дерг хьан куьцан сагатдечу зудчуьнгара я тӀехьийза йоьӀера. Дукхах дерг, маж хиларна а, ца хиларна а юкъараллин хӀусам йоцучуьнан стереотайпа кхолладаран бехк бу МХГӀ. Америкин а, шведийн а Ӏилманчаша цхьаьна талламан гуран чохь хӀусам йоцучу стаге хаьттича, цуо элира: «Нах сан ехачу месашка а хьожий ойла йо, со наркотикех воьзна ву я тешам боцу стаг ву». Юкъакара Малхбузехь йо дика даран кампанеш хӀусамаш йоцучарна гӀолаца ахча гулдархьама, можмаш а яхйолуьйтуш, «ХӀусам йоцучарна маж яхъялийта!» цӀе а туьллий, наггахь нахана дагадогӀий. Практикера хьехарш, маж муха яхйо, цу тӀе хӀусам йоцучарах тар а ца луш, яздина гӀарадаьллачу божарийн журналехь Men’s Health. ХӀусам йоцучарах тарво маж кхиаран тӀегӀанах олу «Йен Билан фаза», гӀараяьлла «Ист-Эндан бахархой» телесериалан персонажан цӀарах. Маж кхиош эхь ца хетийта, хьехар до рузманехь араверавоцу денош харжа, маж кечъян хан а хир йолу.